**TARKABARKA NAPKÖZIS TÁBOR**

**2019. június 17 – 2019. augusztus 9.**

1. A napközis tábor nyitvatartási rendje: hétfőtől péntekig 08.00-16.00 óráig,

 ügyelet: reggel 6.00-8.00-ig, délután: 16.00-17.00-ig

1. A táborozóknak pontosan be kell tartaniuk a tábori nap kezdési és zárási idejét.
2. A tábori napokon a gyermekeknek a táborban kijelölt helyen, a csoportvezetőjüknél kell gyülekezniük.
3. A táborban csak 1.-6. osztályos korú gyermekek vehetnek részt.
4. Azon gyermek, amelyik nem rendelkezik a tábor szervezői részére leadott, érvényes, kitöltött szülői nyilatkozattal, a táborban nem vehet részt.
5. A gyermekek a tábor ideje alatt a tábort csak a nevelők kíséretében hagyhatják el. Önállóan, a nevelők felügyelete nélkül a tábor elhagyása szigorúan tilos.
6. A táborozás során a külső programokra való eljutás csak nevelői kísérettel megengedett. Ilyenkor minden táborozó köteles eleget tenni a nevelők biztonságos közlekedésre vonatkozó kéréseinek, utasításainak.
7. A táborozás során a táborozók kötelesek a játékokat és egyéb eszközöket rendeltetésszerűen használni. Továbbá a táborozók kötelesek a tábor helyszínén lévő épületek, berendezési tárgyak épségét megőrizni. A nem rendeltetésszerű használatból eredő esetleges károkról a táborvezetés jegyzőkönyvet készít. Az okozott kárt a szülő köteles megtéríteni.
8. A tábor játékait, felszereléseit eltulajdonítani szigorúan tilos. Az eltulajdonított játék értékét a szülő köteles megtéríteni.
9. A táborozók magukkal hozott értékeiért a tábor vezetése és szervezői semmilyen nemű felelősséget nem vállalnak.
10. Tilos a táborba ipadet, tabletet, laptopot hozni. Mobiltelefon –amennyiben feltétlenül szükséges- hozható, de a tábor ideje alatt használni a nevelő engedélye nélkül tilos.
11. A táborozás során szigorúan tilos más táborozók vagy nevelők testi épségét veszélyeztetni.
12. A tábor vezetősége és a szervezők nem vállalnak felelősséget azon élelmiszerekért és ételekért, melyeket nem a szerződött étkeztető biztosít, hanem a táborozók hozzák magukkal otthonról.
13. A szülő köteles a táborozó gyermek részére az időjárásnak megfelelő ruházatot és felszerelését biztosítani (pl.: esős idő esetén esőkabát, zárt cipő, stb.)
14. . A nevelői utasítás ellenére a játszóeszközök nem rendeltetésszerű használatából eredő sérülésekért, balesetekért a tábor vezetése semmilyen nemű felelősséget nem vállal.
15. A nevelők utasításait szándékosan megszegni szigorúan tilos.
16. A gyerekek kötelesek a nevelőikkel tisztelettel beszélni, az utasításaiknak eleget tenni.
17. A házirend első és második alkalommal történő megsértése esetén a táborozó szóbeli figyelmeztetésben részesül, kivétel azokban az esetekben, melyeknél a táborvezető úgy ítéli meg, hogy súlyos szabályszegésről van szó. Ilyenkor a nem megengedett viselkedés a táborozásból való azonnali kizárást vonhat maga után.
18. A házirend harmadik alkalommal történő megsértése automatikusan a táborozásból való azonnali kizárást vonhat maga után.
19. A táborból való kizárásról a táborvezető határoz.
20. A táborból való kizárás esetén a tábordíj visszatérítésére nincs lehetőség.

**Aláírásommal igazolom, hogy a fenti tájékoztatót és házirendet elolvastam, a benne foglaltakkal egyetértek és azokat magamra, valamint a gyermekemre nézve kötelezőnek és követendőnek fogadom el.**

**Gyermekem a Házirend tartalmát megismerte.**

**Dunaújváros, …………………………..**

**Gyermek neve:…………………………… ……………………………………….**

 **Szülő/gondviselő aláírása**